อนาคตห่วง สิ่งแวดล้อมกับสุขภาพสุด
เมื่อ 20 เม.ย. ผลการสำรวจความคิดเห็นประชากรโลกกว่า 40000 คน ใน 186 ประเทศ จากรายงานของสหประชาชาติ (ยูเอ็น) ซึ่งเตรียมฉลองครบรอบ 75 ปี เกี่ยวกับทิศทางของโลกที่จะมีผลกระทบในอนาคตมากที่สุดนั่นคือ สภาพอากาศ สิ่งแวดล้อม ตามด้วยความขัดแย้งและภัยด้านสุขภาพ โดยร้อยละ 95 มองว่าความร่วมมือระหว่างประเทศจะเป็นสิ่งสำคัญมากสำหรับการแก้ปัญหาเหล่านี้ อีกทั้งเรื่องสาธารณชนทั่วโลกที่มีลำดับความสำคัญก่อนที่ทุกคนต้องร่วมกันสร้างคือปกป้องสิ่งแวดล้อม ปกป้องสิทธิมนุษยชน ลดความขัดแย้ง เข้าถึงการบริการขั้นพื้นฐานอย่างเท่าเทียมและการเลือกปฏิบัติที่เป็นศูนย์นอกจากนี้ ผลการสำรวจยังสอบถามว่า ในปี 2588 โลกจะดีขึ้น เลวลง หรือเหมือนปีปัจจุบัน พบว่าร้อยละ 45.2 มองว่าโลกจะดีขึ้น ซึ่งเมื่อเทียบเพศและวัยแล้ว เพศชายมองโลกในแง่ดีกว่าเพศหญิง และเด็กอายุต่ำกว่า 15 ปีมองโลกในแง่ดีมากที่สุด ทั้งนี้ นายแอนโตนิโอ กูเตอร์เรส เลขาฯยูเอ็น ปล่อยแผนในเบื้องต้นที่จะมีไปตลอดปีเพื่อรับผลสะท้อนกลับจากชาวโลกว่าเห็นอะไรในปี 2588 แล้วจะนำไปเสนอในงานครบรอบในเดือน ก.ย.นี้ เพื่อถกเถียงหาวิธีที่เห็นผลที่สุดและนำเสนอรายงานขั้นสุดท้ายในเดือน ม.ค.ปีหน้า.
ผลการสำรวจความคิดเห็นประชากรโลกกว่า 40000 คน ใน 186 ประเทศ จากรายงานของสหประชาชาติ (ยูเอ็น) ซึ่งเตรียมฉลองครบรอบ 75 ปี เกี่ยวกับทิศทางของโลกที่จะมีผลกระทบในอนาคต
สหประชาชาติ,ยูเอ็น,สภาพอากาศ,สิ่งแวดล้อม,สุขภาพ,สิทธิมนุษยชน,ข่าววันนี้